CELEX: E2007J0006
Language: mt
Date: 2008-09-18
Title: Sentenza tal-Qorti tal- 5 ta' Marzu 2008 fil-Kawża E-6/07 — HOB vín ehf. u Faxaflóahafnir sf. (Ħlasijiet tal-port — Ħlasijiet li għandhom effett ekwivalenti għal dazji doganali — Taxxa interna — Moviment ħieles ta' merkanzija)

18.9.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 239/20
            
         
      SENTENZA TAL-QORTI
   
   tal-5 ta' Marzu 2008
   fil-Kawża E-6/07
   HOB vín ehf. u Faxaflóahafnir sf.
   
      (Ħlasijiet tal-port — Ħlasijiet li għandhom effett ekwivalenti għal dazji doganali — Taxxa interna — Moviment ħieles ta' merkanzija)
   
   (2008/C 239/09)
   Fil-Kawża E-6/07 bejn HOB vín ehf. u Faxaflóahafnir sf. — Talba lill-Qorti minn Hæstiréttur Íslands (il-Qorti Suprema ta' l-Iżlanda), li tikkonċerna r-regoli dwar il-moviment ħieles ta' prodotti fi ħdan iż-ŻEE, il-Qorti, magħmula minn Henrik Bull, Imħallef Relatur, Carl Baudenbacher, President u Thorgeir Örlygsson, Imħallef, taw sentenza fil-5 ta' Marzu 2008, li l-parti dispożittiva tagħha hija kif ġej:
   
               (1)
            
            
               il-ġbir tat-taxxa fuq ħlasijiet għal servizzi tal-port ipprovduti minn sħubija li hija proprjetà ta' diversi muniċipalitajiet għandu jiġi evalwat taħt l-Artikolu 14 taż-ŻEE jekk m'hemmx port alternattiv għal dawk ta' l-isħubija fi ħdan iż-żona normalment servita minn dawk il-portijiet;
            
         
               (2)
            
            
               ħlas għal servizz ta' port bħal dan li qiegħed jitqies ma jikkostitwixxix diskriminazzjoni li tmur kontra l-Artikolu 14 taż-ŻEE ta' l-importazzjoni ta' xorb alkoħoliku meta mqabbel ma' xorb alkoħoliku domestiku sakemm ir-raġuni għalfejn ix-xorb alkoħoliku importat biss huwa soġġett għall-ħlas huwa l-fatt li x-xorb alkoħoliku domestiku m'huwiex trasportat fuq il-baħar u għalhekk m'għandux bżonn servizzi tal-port, u l-organizzazzjoni li tistabbilixxi t-tariffa għas-servizzi tal-port ma tistabbilixxix it-tariffa għal servizzi simili li jinħtieġu fir-rigward ta' xorb alkoħoliku domestiku.
               Sabiex ħlas bħal dan ikun qiegħed imur kontra l-Artikolu 14 taż-ŻEE billi jiddiskrimina bejn xorb alkoħoliku importat meta mqabbel ma' xorb mhux alkoħoliku domestiku, il-ħlas irid ikollu l-effett, fis-suq ikkonċernat, li jnaqqas il-konsum potenzjali tal-prodotti importati b'vantaġġ għal prodotti domestiċi li jkunu qegħdin jikkompetu magħhom.